เจอคุก 18 เดือน วินจยย.อำมหิต ฆ่าแมว 9 ตัว จับฟาดผนัง ไม่รอลงอาญา
หนุ่มวินจยย.รับจ้างย่านทองหล่อ ที่รับแมวมาเลี้ยงก่อนจะทรมานจับฟาดผนัง ฆ่าทิ้งซากในถังขยะถึง 9 ตัว ศาลพิพากษาตามพ.ร.บ.ทารุณกรรมสัตว์ แยกเป็น 9 คดี จำคุกคดีละ 4 เดือน รวม 36 เดือน รับสารภาพลดโทษกึ่งหนึ่งเหลือจำคุก 18 เดือน ไม่รอลงอาญา,วันที่ 22 ก.ย. 59 ที่ศาลแขวงพระนครเหนือ ศาลได้อ่านคำพิพากษาคดีที่นายภานุวัตร สิงห์สาหัส อายุ 26 ปี ถูกฟ้องในความผิดตาม พ.ร.บ.ป้องกันการทารุณกรรมสัตว์ฯ พ.ศ.2557,ทั้งนี้ จากกรณีเมื่อเดือนกรกฎาคม 2559 นายภานุวัตร ซึ่งมีอาชีพเป็นวินจักรยานยนต์รับจ้างย่านทองหล่อ อาศัยอยู่ที่แมนชั่น ซ.มหาดไทย 13 แขวงพลับพลา เขตวังทองหลาง ขอรับอุปการะแมวหลายตัวจากผู้ที่ประกาศลงในเพจเฟซบุ๊กชื่อ โครงการรักษ์แมว ปันน้ำใจให้แมวจรจัด,จนกระทั่งต่อมา เพจเฟซบุ๊ก Watchdog Thailand ได้เผยแพร่ข้อมูลมีผู้มาร้องเรียนหลายรายว่า นายภานุวัตรรับแมวไปเลี้ยงแล้ว แต่ไม่สามารถติดตามการเลี้ยงดูได้ จึงเข้าร้องทุกข์กับพนักงานสอบสวน สน.วังทองหลาง ซึ่งได้ตรวจค้นที่พักนายภานุวัตร พบซากแมวถูกทารุณตายในถังขยะบริเวณแมนชั่นที่พัก ก่อนที่ผู้ต้องหาจะให้การรับสารภาพฆ่าแมวที่ขอมาเลี้ยงจำนวน 9 ตัว (,หนุ่มวินจยย. รับฆ่าแมว9ตัว ตร.แจ้งข้อหาทารุณสัตว์,),ศาลพิเคราะห์แล้วเห็นว่า จำเลยกระทำผิดตาม พ.ร.บ.ป้องกันการทารุณกรรมสัตว์ฯ ซึ่งเป็นโทษบทหนักสุด 9 กระทง กระทงละ 4 เดือน รวมจำคุก 36 เดือน แต่จำเลยให้การรับสารภาพเป็นประโยชน์ ลดโทษกึ่งหนึ่งคงจำคุก 18 เดือน และจากการสืบเสาะประวัติจำเลยเคยมีประวัติต้องโทษคดีอาญามาก่อน จึงไม่มีเหตุให้รอการลงโทษ,ภายหลังฟังคำพิพากษาแล้ว ญาติของจำเลยได้ปรึกษากัน ก่อนยื่นหลักทรัพย์เป็นเงินสด เพื่อขอปล่อยตัวจำเลยชั่วคราวในชั้นอุทธรณ์ ศาลพิจารณาแล้วเห็นควรส่งคำร้องให้ศาลอุทธรณ์พิจารณา เพื่อมีคำสั่งต่อไปว่าจะให้ประกันตัวหรือไม่ ซึ่งเมื่อศาลมีคำสั่งดังกล่าว เจ้าหน้าที่ราชทัณฑ์จึงได้นำตัวจำเลย ไปยังเรือนจำพิเศษกรุงเทพฯต่อไป.
หนุ่มวินจยย.รับจ้างย่านทองหล่อ ที่รับแมวมาเลี้ยงก่อนจะทรมานจับฟาดผนัง ฆ่าทิ้งซากในถังขยะถึง9 ตัว ศาลพิพากษาตามพ.ร.บ.ทารุณกรรมสัตว์ แยกเป็น9 คดีจำคุกคดีละ4 เดือน รวม36 เดือน รับสารภาพลดโทษกึ่งหนึ่งเหลือจำคุก 18 เดือน 
คดีฆ่าแมว,ฆ่าแมว,ฆ่าแมว9ตัว,หนุ่มวินจยย.ฆ่าแมว,พิพากษาคดีฆ่าแมว,จำคุกฆ่าแมว,ทารุณสัตว์,ทารุณกรรมสัตว์